**Tisztelt Szülők!**

Tájékoztatom Önöket, hogy az **Izsó Miklós Általános Iskola 1. évfolyamán** az utóbbi évek gyakorlatához hasonlóan a **2021/2022-es tanév** során is lesz lehetőség arra, hogy gyermekük etika/hit-és erkölcstan tantárgy keretében **római katolikus** hitoktatásban részesüljön. Amennyiben gyermeküket katolikus hittanra szeretnék íratni, legyenek szívesek azt feltüntetni az ehhez kapcsolódó adatlapon, a beiratkozás során.

**Az iskolai hitoktatásban való részvételnek semmilyen előfeltétele nincs**. A keresztség nem feltétel, a gyerekeknek nem kell előismerettel rendelkezniük a Katolikus Egyház tanításával kapcsolatban. Mindent az alapoktól kezdve fogunk tanulni. Az első osztályos tankönyvben tekintettel arra, hogy a tanulók még nem ismerik a betűket és a számokat, színezős-rajzos feladatok találhatóak. A tanítási órákon ezeket a feladatokat oldják meg a gyerekek, ezt pedig kiegészíti a tanári magyarázat, amit életkori sajátosságaiknak megfelelően igyekszem elmondani. Az **iskolai hittanóra nem készít fel a szentségek felvételére**. Amennyiben gyermekük a későbbiekben elsőáldozó, bérmálkozó szeretne lenni, Jósvay László atyát kell megkeresniük, aki a tanulókat plébánián tartandó hittanóra keretében készíti fel a szentségek felvételére.

Felmerülő kérdéseiket a rocskar81@gmail.com e-mail címre küldhetik el, melyre igyekszem válaszolni.

Dicsértessék a Jézus Krisztus!

Rocskár Gábor János

hitoktató